Аԥсуа ҵарауаа аҭҵаарадырраҿ рылшамҭақәа рзы аҳамҭақәа ранашьоуп
13:56 04.11.2022 (ирҿыцуп: 14:05 04.11.2022)
© Sputnik / Томас ТхайцукОрден "Ахьдз-апша" III степени
© Sputnik / Томас Тхайцук
25 шықәса раԥхьа 1997 шықәсазы ишьаҭаркын Аԥсны Аҭҵаарадыррақәа ракадемиа.
АҞӘА, абҵара 4 - Sputnik, Бадраҟ Аҩӡба. Аԥсны Аҭҵаарадыррақәа ракадемиа 25 шықәса ахыҵра иазкыз аныҳәатә еилатәараҟны, аԥсуа ҵарауаа рылшамҭақәа рзы аҳамҭақәа рыҭараз ахада иусԥҟақәа ирыԥхьан.
"Ахьӡ-Аԥша" аорден I аҩаӡара ианашьоуп Аԥсны аҭҵаарадырра зҽаԥсазтәыз Сергеи Бебиа, абиологиа аусхк аҿы илшамҭақәеи акадырқәа реиҵааӡара ауси рзы.
"Ахьӡ-Аԥша" аорден II аҩаӡара ианашьоуп Аԥсуаҭҵааратә институт алитература аҟәша аусзуҩ Руслан Қапба, алитературадырра аусхк аҟны илшамҭақәа рзы.
"Ахьӡ-Аԥша" аорден III аҩаӡара ланашьоуп Аԥсуаҭҵааратә институт аетнологиа аҟәша аусзуҩ Марина Барцыцԥҳа, аҭҵаарадырраҿ лылшамҭақәеи зҟазара ҳараку аҿар разыҟаҵареи рзы.
Иара убас "Аԥсны Аҳәынҭқарра аҭҵаарадырра зҽаԥсазтәыз аусзуҩ" ҳәа ахьӡ иаԥсахеит:
Аԥсуаҭҵааратә институт ахыҵхырҭаҭҵаара аҟәша аусзуҩ еиҳабы Аслан Аҩӡба;
Аԥсуаҭҵааратә институт абызшәа аҟәша аусзуҩ ԥхьагыла Нелли Арышԥҳа;
Аԥсуаҭҵааратә институт аетнологиа аҟәша аусзуҩ ԥхьагыла Пиотр Кәыҵниа;
Аԥсуаҭҵааратә институт абызшәа аҟәша аусзуҩ ԥхьагыла Леонид Саманба;
Аԥсны Аҭҵаарадыррақәа ракадемиа аекономикеи азини Ринститут адиректор Заур Шьалашьаа;
Аԥсны Аҭҵаарадыррақәа ракадемиа аекономикеи азини Ринститут аусзуҩ ԥхьагыла Александр Гәлиа.